DEĊIŻJONI TAL-KUNSILL
tal-25 ta' Mejju 2009
dwar il-konklużjoni tal-Ftehim bejn il-Komunità Ewropea u l-Konfederazzjoni Żvizzera, li jemenda l-Ftehim bejn il-Komunità Ewropea u l-Konfederazzjoni Żvizzera dwar il-kummerċ tal-prodotti agrikoli
(2009/404/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien mal-ewwel sentenza tal-ewwel subparagrafu ta' l-Artikolu 300 (2) tiegħu,
Wara li kkunsidraw il-proposta mill-Kummissjoni,
Billi:
(1)
Il-Kummissjoni nnegozjat, f'isem il-Komunità, u l-Konfederazzjoni Svizzera, Ftehim, bejn il-Komunità Ewropea u l-Konfederazzjoni Svizzera li jemenda il-Ftehim bejn il-Komunità Ewropea u l-Konfederazzjoni Żvizzera dwar il-kummerċ tal-prodotti agrikoli.
(2)
Skond id-Deċiżjoni tal-Kunsill tal-18 ta' Diċembru 2008, u soġġett għall-konklużjoni tiegħu f'jum aktar 'il quddiem, il-Ftehim, flimkien mal-Att Finali tiegħu, ġie ffirmat f'isem il-Komunità Ewropea fil-14 ta' Mejju 2009.
(3)
Il-Ftehim li hemm referenza għalih f'din id-Deċiżjoni għandu jkun approvat,
IDDEĊIEDA KIF ĠEJ:
Artikolu 1
Il-Ftehim bejn il-Komunità Ewropea u l-Konfederazzjoni Svizzera, li jemenda l-Ftehim bejn il-Komunità Ewropea u l-Konfederazzjoni Svizzera dwar il-kummerċ tal-prodotti agrikoli (1) flimkien mad-Dikkjarazzjonijiet mehmuża mal-Att Finali tiegħu, huma b'dan approvati f'isem il-Komunità.
Artikolu 2
Il-President tal-Kunsill għandu, f'isem il-Komunità, jagħti n-notifika li hemm referenza għaliha fl-Artikolu 4 tal-Ftehim.
Artikolu 3
Din id-Deċiżjoni se tiġi ppubblikata fil-Ġurnal Uffiċjali ta' l-Unjoni Ewropea.
Magħmul fi Brussell, 25 ta' Mejju 2009.